12 noyabr kuni Efiopiyaning Oromiya viloyatida boshlangan norozilik namoyishlari chog‘ida kamida 75 kishi halok bo‘ldi. Bu haqda Human Rights Watch xalqaro huquq tashkiloti xabar berdi. Protest harakati poytaxt Addis-Abebadan 80 km naridagi Ginchi shahrida boshlandi. Aholi investitsion loyiha doirasida o‘rmonlarning kesilishiga e’tiroz bildirdi. Mitinglar sekin-asta butun viloyatni qamrab oldi. “Politsiya va harbiylar namoyishchilarga qarata o‘t ochdi, kamida 75 kishi halok bo‘lib, ko‘plab odamlar jarohat oldi”, - deyiladi xalqaro tashkilotning bayonotida.15 dekabr kuni Efiopiya rahbariyati namoyishchilarni “chet el terrorchi guruhlaridan topshiriq olayotgan kuchlarga to‘g‘ridan-to‘g‘ri aloqador”likda aybladi. Shu bilan bog‘liq ravishda ularga qarshi kurashga aksilterror kuchlari jalb qilindi.